
Zapisnik sa prvog javnog sastanka predsednika Agim Aliu, na kojem je razmatran Srednjoročni budžetski okvir 2027–2029


Dana 17. juna održan je prvi javni sastanak gradonačelnika Uroševca, Agima Alijua, kojem su prisustvovali i direktori opštinskih direktorata, predsednici sela i urbanih zona, predstavnici medija i civilnog društva. 

Obaveštenje o održavanju javnog sastanka objavljeno je 29.05.2026. godine na veb-stranici opštine, na sledećem linku: 
https://ferizaj.rks-gov.net/ëp-content/uploads/2026/05/NJoftimi-shqip.pdf
Ovom javnom sastanku prisustvovali su: Agim Aliu – gradonačelnik Uroševca, Kemajl Emini – direktor Direkcije za zdravstvo i socijalnu zaštitu, Festina Sadiku – direktorka Direkcije za imovinu, geodeziju i katastar, Alberton Sahiti – direktor Direkcije za javne službe i vanredne situacije, Afrim Ljabjani – direktor Direkcije za obrazovanje, Burim Bajrami – direktor Direkcije za poljoprivredu i šumarstvo, Meriton Hajdini – direktor Direkcije za infrastrukturu, kao i Balton Derguti – direktor Direkcije za ekonomski razvoj i turizam.

Dana 17. juna, sa početkom u 10:00 časova, u sali Skupštine opštine održan je prvi javni sastanak gradonačelnika Uroševca, Agima Alijua, radi predstavljanja izveštaja o radu za prvih šest meseci tekuće godine, kao i radi razmatranja Srednjoročnog budžetskog okvira za period 2027–2029.
Ovom javnom sastanku prisustvovala su 34 građana, od kojih 5 žena i 29 muškaraca.
Gradonačelnik Uroševca, Agim Aliu, održao je u sredu prvi javni sastanak sa građanima, na kojem se razgovaralo o postignućima, izazovima i projektima realizovanim tokom prvog polugodišta 2026. godine, kao i o Srednjoročnom budžetskom okviru za period 2027–2029.
Sastanak je okupio veliki broj građana, predstavnika sela i urbanih zona, koji su tokom nekoliko časova diskutovali i postavljali pitanja, kao i iznosili zabrinutosti u vezi sa potrebama i prioritetima svojih zajednica. Tokom diskusije istaknute su investicije koje je Opština Uroševac realizovala u svim selima i urbanim zonama, za šta su lokalni predstavnici izrazili zahvalnost opštinskom rukovodstvu.
Na početku sastanka, gradonačelnik Aliu je prisutne informisao o realizovanim radovima i projektima, kao i o aktivnostima koje su obeležile prvih šest meseci ove godine. Naglasio je da je Opština nastavila sa ispunjavanjem preuzetih obaveza i finansijskim planiranjem, kao deo svojih obaveza prema građanima. Aliu je pomenuo i budžetske izazove sa kojima se opština suočila, navodeći da je zbog izvršnih postupaka sa računa opštine povučeno oko 3,5 miliona evra, ali da su uprkos tome realizovani značajni projekti za građane Uroševca.
„Nerodimlje je dobilo novu i modernu školu, uredili smo uzorni sportski teren sa kompletnom pratećom infrastrukturom u školi ‘Jeronim de Rada’, a pokrenuli smo i projekat ‘Green Schools Initiative’ u Uroševcu, u okviru kojeg je Gimnazija ‘Kuvendi i Arbërit’ korisnik investicija u energetsku efikasnost.
Takođe, diplomirala je i prva generacija učenika dualnog obrazovanja, gde su kroz ovaj savremeni oblik školovanja stekli stručna znanja i veštine putem praktičnog rada u kompanijama, čime su se bolje pripremili za tržište rada“, istakao je Aliu.
On se osvrnuo i na svečano otvaranje novog parka u Uroševcu (Varoši), u okviru projekta izgradnje turističke infrastrukture, koji je realizovan uz sufinansiranje Ministarstva regionalnog razvoja. 
„Takođe, završili smo park u Nerodimlju, gde su realizovana brojna ulaganja u njegovu revitalizaciju, uključujući sportski teren, staze za šetnju i trčanje, prostore za boravak i rekreaciju, kao i mostove koji povezuju dve obale reke. Posadili smo stotine ukrasnih stabala i cveća na kružnim tokovima, u postojećim parkovima i drugim javnim površinama. Zahvaljujući brojnim projektima i inicijativama u oblasti zaštite životne sredine, Uroševac je rangiran na prvo mesto među velikim opštinama u Indeksiranju opština, na osnovu mera preduzetih u oblasti zaštite životne sredine i energetske efikasnosti za 2025. godinu, prema oceni Atlas instituta“, rekao je Aliu.
On je prisutne upoznao i sa potpisivanjem nekoliko memoranduma o saradnji.
„Potpisali smo Memorandum o saradnji sa Fondacijom Šeika Fatima bint Mubarak za žene, putem kojeg će devojkama i ženama iz Uroševca biti besplatno ponuđene različite obuke i kursevi, kao što su kursevi engleskog jezika, informacionih tehnologija, krojenja i šivenja, upravljanja malim preduzećima, poslastičarstva i drugih oblasti.
Takođe, zajedno sa GIZ-om za Kosovo potpisali smo sporazum o saradnji, kojim Uroševac postaje deo programa obuke, mentorstva, umrežavanja i podrške preduzećima kojima upravljaju žene“, rekao je on.
Gradonačelnik je takođe pomenuo realizovane investicije u sektorima zdravstva, poljoprivrede, ekonomskog razvoja i turizma, kao i u oblasti kulture, omladine i sporta.
U završnom delu sastanka, Aliu je predstavio Srednjoročni budžetski okvir za period 2027–2029, ističući da je za 2027. godinu planiran ukupan budžet u iznosu od 56.102.329 evra. Od ovog iznosa, 15,2 miliona evra namenjeno je kapitalnim investicijama, oko 2,88 miliona evra subvencijama, 1,45 miliona evra opštinskim rashodima, 12,05 miliona evra za robu i usluge, dok je 24,51 milion evra predviđen za plate i dnevnice.
Prisutni građani su visoko ocenili rad i angažovanje gradonačelnika Alijua, izražavajući zahvalnost za realizovane projekte. Tokom diskusije izneli su niz zahteva, uključujući uređenje puteva i trotoara, nasipanje poljoprivrednih puteva šljunkom, unapređenje sistema vodosnabdevanja i kanalizacije, izgradnju sportskih terena, kao i uređenje javnih parkova.
Sadik Qerimi-Koshare 
· Da se postave saobraćajni znakovi za pešačke prelaze.
· Da se poljski putevi (putevi do njiva) naspu šljunkom.
· Da se izgradi vrtić u našem selu.
Sabedin Mustafa-Pleshina
· Izgradnja zaštitnog zida kod sportske sale u Plešini.
· Čišćenje dela sela od nelegalne deponije otpada.
Visar Islami – Jerli Talinovac 
· Da se izvrši asfaltiranje i uređenje seoskih puteva.
Njazi Cakolli- Zaskok 
· Uređenje seoskih puteva.
· Uređenje kanalizacionog sistema u naselju Bleništ.

Taip Bytyqi-Mirash
· Put Mirash–Babuš se realizuje uz brojne probleme.
· Poljski putevi (putevi do njiva) da se naspu šljunkom.
· Da se seoska ambulanta stavi u funkciju.
[bookmark: _GoBack]Njazi Behluli-Muhadžer Talinovac 
· Da se reguliše vodosnabdevanje u našem selu i reši pitanje kanalizacije.
Flamur Sadiku-Fusha e Madhe
· Da se postavi javna rasveta u našem selu.
· Da se uredi kanalizaciona mreža.
Na pitanja i zahteve građana na kraju su odgovarali direktori opštinskih direkcija, kao i gradonačelnik Uroševca, Agim Aliu.
Javni sastanak je završen u 12:00 časova.

